સુરતના સરથાણા વિસ્તારમાં નિવૃત્ત જમીન દલાલે પોતાનું જીવન ટૂંકાવી લીધું, સુસાઇડ નોટમાં લખ્યું હતું કે… | Gujjurockz
Home સમાચાર સુરતના સરથાણા વિસ્તારમાં નિવૃત્ત જમીન દલાલે પોતાનું જીવન ટૂંકાવી લીધું, સુસાઇડ નોટમાં...
Published on: 3:56 pm, Thu, 26 May 22
ગુજરાત રાજ્યમાં જીવ લેવાની અને જીવ ટૂંકાવી લેવાની ઘટનાઓ ખુબ જ વધી ગઈ છે. ખાસ કરીને સુરત શહેરમાં છેલ્લા થોડાક દિવસોથી આવા બનાવોની સંખ્યામાં ખૂબ જ વધારો થયો છે. ત્યારે હાલમાં સુરત શહેરમાં એક નિવૃત્ત જમીન દલાલે પોતાનું જીવન ટૂંકાવી લીધું છે. આ ઘટના બનતા જ ભારે દોડધામ મચી ગઇ હતી.
ઘટનાની જાણ થતા પોલીસ ઘટનાસ્થળે પહોંચી આવી હતી પોલીસને ઘટનાસ્થળેથી નિવૃત્ત જમીન દલાલે લખેલી એક સુસાઈડ નોટ મળી આવી હતી. આ ઘટના સુરતમાં સરથાણા વિસ્તારમાં બુધવારના રોજ રાત્રીના સમયે બની હતી. મળતી માહિતી અનુસાર અહીં રાત્રિના સમયે નિવૃત્ત જમીન દલાલે પોતાના પાસે રહેલી લાયસન્સવાળી રિવોલ્વર પોતાના છાતીના ભાગે ચલાવી હતી અને પોતાનો જીવ ટૂંકાવી લીધો હતો.
મળતી માહિતી અનુસાર જાણવા મળી રહ્યું છે કે ઘણા લાંબા સમયથી બીમારી અને ડિપ્રેશનના કારણે નિવૃત્ત જમીન દલાલે પોતાનું જીવન ટૂંકાવી લીધું હતું. ઘટનાની જાણકારી મળતા જ પોલીસ ઘટનાસ્થળે પહોંચી આવી હતી. મૃત્યુ પામેલા નિવૃત્ત જમીન દલાલનું નામ બાલુભાઈ પોપટભાઈ સોરવડિયા હતું અને તેમની ઉંમર 66 વર્ષની હતી. બાલુભાઈ મુળ ગુજરાતની અંદર આવેલા અમરેલી જિલ્લાના રાજુલા તાલુકાના સાજણવાવ ગામના વતની હતા.
તેઓ સુરત શહેરની અંદર આવેલા સરથાણા વિસ્તાર નજીક જકાતનાકાની પાસે સન સ્ટાર સિટી સોસાયટીમાં પોતાના પરિવાર સાથે રહેતા હતા. બાલુભાઈ અગાઉ જમીન દલાલીનો વ્યવસાય કરતા હતા. જોકે હાલમાં તેઓ નિવૃત જીવન જીવી રહ્યા હતા. મળતી માહિતી અનુસાર બાલુભાઈ ખૂબ જ બીમાર હતા અને તેઓ ઘણા લાંબા સમયથી ડિપ્રેશનમાં રહેતા હતા.
જેના પગલે તે હોય બુધવારના રોજ રાત્રે લગભગ સાડા દસ વાગ્યાની આસપાસ પોતાના ઘરે પોતાની પાસે રહેલી લાઇસન્સવાળી રિવોલ્વરના પોતાની છાતી પર ચલાવીને જીવન ટૂંકાવી લીધું હતું. બીમારી અને ડિપ્રેશનના કારણે બાલુભાઈ આ પગલું ભરી લીધું હતું. પોલીસને ઘટનાસ્થળેથી બાલુભાઈ લખેલી એક સુસાઈડ નોટ પણ મળી આવી હતી.
બાલુભાઈ સુસાઇડ નોટમાં લખ્યું હતું કે, છેલ્લા પંદર દિવસથી મને કોઈ ચેન પડતો નથી અને હું આ જીવનથી કંટાળી ગયો છું. જેથી હું આ પગલું ભરવા જઈ રહ્યો છું. જો કોઈને પણ મારું દુઃખ લાગ્યું હોય તો મને માફ કરી દેજો. મારા મા-બાપ છેલ્લા 20 દિવસોથી દુઃખી થાય છે તેનું મને ખૂબ જ દુઃખ છે.
Previous articleમાતા-પિતા માટે લાલબત્તી સમાન કિસ્સો : ખેડામાં બે પિતરાઇ ભાઈઓ વચ્ચે ગેમ રમવા બાબતે માથાકૂટ થઇ, ત્યારબાદ 16 વર્ષના ભાઈએ 12 વર્ષના ભાઈ સાથે કર્યું એવું કે…
Next article23 વર્ષીય યુવકના પરિવારજનોને યુવકનું મૃતદેહ રૂમમાંથી લટકતી હાલતમાં મળી આવ્યું – જાણો શું છે સમગ્ર ઘટના…